Document ID: 32006D0127

ΑΠΌΦΑΣΗ ΤΗΣ ΕΠΙΤΡΟΠΉΣ
της 2ας Φεβρουαρίου 2006
για έγκριση του σχεδίου τεχνικής δράσης 2006 για τη βελτίωση των γεωργικών στατιστικών
[κοινοποιηθείσα υπό τον αριθμό Ε(2005) 6068]
(2006/127/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 96/411/ΕΚ του Συμβουλίου, της 25ης Ιουνίου 1996, για τη βελτίωση των κοινοτικών γεωργικών στατιστικών (1), και ιδίως το άρθρο 4 παράγραφος 1 και το άρθρο 6 παράγραφος 2,
Εκτιμώντας τα ακόλουθα:
(1)
Σύμφωνα με την απόφαση 96/411/ΕΚ, η Επιτροπή καταρτίζει κάθε χρόνο σχέδιο τεχνικής δράσης για τις γεωργικές στατιστικές.
(2)
Σύμφωνα με την απόφαση 96/411/ΕΚ, η Κοινότητα συμμετέχει στις δαπάνες που πραγματοποιούν τα κράτη μέλη για την προσαρμογή των εθνικών τους συστημάτων γεωργικών στατιστικών ή για τις προπαρασκευαστικές εργασίες που αφορούν νέες ή αυξανόμενες ανάγκες και οι οποίες αποτελούν μέρος ενός σχεδίου τεχνικής δράσης.
(3)
Είναι απαραίτητη η βελτίωση και η ανάπτυξη στατιστικών στοιχείων σχετικά με την αγροτική ανάπτυξη για την εφαρμογή των σχετικών κοινοτικών πολιτικών. Πρόκειται για κύριο τομέα του ετήσιου σχεδίου δράσης.
(4)
Είναι αναγκαία η ενοποίηση του συστήματος γεωργικών στατιστικών και η συνέχιση των εργασιών που υποστηρίζονται από τα προηγούμενα σχέδια δράσης στους τομείς των μητρώων εκμεταλλεύσεων και των μικρών εκμεταλλεύσεων.
(5)
Τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης επιτροπής γεωργικών στατιστικών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το σχέδιο τεχνικής δράσης 2006 για τη βελτίωση των γεωργικών στατιστικών (Tapas 2006), όπως αυτό παρατίθεται στο παράρτημα.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 2 Φεβρουαρίου 2006.

Labels: 19
6